Тыгъэ къохьагъу хьазыр хъугъэу Биболэт лъэхъу-лъэушъыкIэ къуаджэм къыдэлъэтыгъ. Московскэ студентэу, кепкэ къолэн зыщыгъэу каникулым ядэжь къэкIожьыгъэр ары пIоу пшIэжьыныеп: хьазыр Iупэф, къэмэ Iэпшъэ фыжь, бухарскэ пэIо екIу щыгъ – адыгэ шъуашэр къекIоу кIэлэ зэкIужь. Шъэолэхъу пцIэгъоплъэу зытесыр шы лъэпкъышIоу пэбгыуан, нэтIэ гъунджэр жъогъо закъоу къыхэпсы, ысэкухэр орэу жьым зэрехьэ (КIэрэщэ Т.).